22 пе майди Махачкалайи хьуне ке ахIа шагьурдин гьукка спортсменарин хIаягъ «Вун учи ахтармиш акье!», агъаф акьуна аеф Рио- де- Жанейро вере Олимпийский дурхIубарис.
Багамиккес дахи мегIнивурин унарихъ мемориалдин паркдигь «Ак — Гель» завал хьуне гьуккас ккане жагьиларна шагьурди аттар.
8:00 хъучучIуне регистрировать акьас участникар, гьуккас кканетар завал хьуне хьибу агъзур инсан. Гебур гьуккуна канди авуйи ифа киллометри мемориалдигьас главный площадил рукьуна. Инсанар адинаавуйи гьуккас чивин хулаъ адехIен хизанара хъай. Гьуккатарис хIаягъ барка акьас адинаавуйи Махачкалайин мэр Муса Мусаев легкий атлетикайин хIаф РД, Омар Муртазалиев.
» Махачкалайиъ завал хьуна аедехIен жемеIэт. Чвас аргвария фидехIентар аркьари ашин хье республикайин руководствайи. ЯгIа хьин завал хьуне гьуккатар поддержка акьас. Хье хIуькуматт гъузуная цIее гъалибвелдихъас, хьин хъара вартт акьас хье республика. Хьин мусс хьишира кканде ке удигьай. Зас ягIа агвая ацIуна завал хьунааф инсанар. Жагьилар хье багайин ягI э.
Гьарти духIуба акье учихъди учин хасият ижвелихъди. Дагъустандин багагьин ягъра, Российинфра- чвахъди э хъаф!» Гьегишттин чIалар пуна рекъуьл акьуне гьуккатар Махачкалайин мэрди Муса Мусаева. Зас кканде чухъ сагъул пас администрацис шагьурдин, гьемишттин хIаягъ акьуф хьес жаллабирис.